Nkandla-komitee aangestelPres. Jacob Zuma se privaat woning in Nkandla, KwaZulu-Natal Foto: @power987news, Twitter “Die speaker [Baleka Mbete] het navrae ontvang wat die polisieminister se verslag oor Nkandla betref. In afwagting op die verslag is ŉ proses begin om ŉ ad hoc-komitee aan te stel om die verslag te oorweeg,” het die parlement in ŉ verklaring gesê. Thuli Madonsela, openbare beskermer, het verlede jaar bevind dat Zuma en sy gesin onbehoorlik by die opgraderings gebaat het. Madonsela het opdrag gegee dat Zuma ŉ gedeelte van die geld moet terugbetaal. Zuma het Nathi Nhleko, minister van polisie, opdrag gegee om te besluit of hy [Zuma] verantwoordbaar gehou moet word. Nhleko het reeds sy verslag voltooi en vir Mbete gewag om vir hom te sê wanneer hy sy verslag aan die parlement beskikbaar moet stel.